Tyrupis

Tyrupis – upelis Plungės ir Kretingos rajonų savivaldybių teritorijoje, dešinysis Kartenalės II intakas.

Ištaka iš Reiskių ežero apypelkės, pietinėje Reiskių kaimo dalyje. Teka į šiaurę, ties Plungės ir Kretingos rajonų savivaldybių teritorijų riba pasuka į vakarus ir teka Žutautų miško šiaurės rytine dalimi. Į Kartenalę II įteka ties Bumbuliais, 10,6 km nuo jos žiočių.

Gyvenvietės: Reiskiai, Bumbuliai.

Upėvardis kilo nuo žodžio tyras, tyrelis („klampi pelkė su mažais medeliais ir kieta žole“).

 Šaltiniai 

Kategorija:Plungės rajono upės
Kategorija:Kretingos rajono upės